જો કે, ભાજપ પાટીદારોને રિઝવવા સારુ તમામ પ્રયત્ન કરી રહ્યું છે. આ માટે જ ગુજરાત ગૌરવ યાત્રાનો પ્રારંભ સરદાર પટેલની જન્મભૂમિ કરમસદથી કરવામાં આવ્યો હતો. રાજ્યનો પટેલ સમાજ ભાજપના પારંપરિક મતદારો રહ્યા છે, પરંતુ પાટીદાર અનામત આંદોલન બાદ પરિસ્થિતિ બદલાઇ છે. વળી કોંગ્રેસ ઉપાધ્યક્ષ રાહુલ ગાંધીની સૌરાષ્ટ્રની મુલાકાત દરમિયાન તેમણે પાટીદારો સાથે મુલાકાત કરી હતી, જે સફળ રહી હતી. પાટીદાર અનામત આંદોલન સમિતિના કન્વીનર હાર્દિક પટેલે પણ ટ્વીટ કરી રાહુલ ગાંધીનું સ્વાગત કર્યું હતું.